dvergskuddsyke
Store norske leksikon,Teknologi og industri,Landbruk,Gjødsel og plantevern,Plantesykdommer
Dvergskuddsyke var tidligere en viktig virussykdom på korn og gress i Norge og kunne gi betydelig skade. Sykdommen er mest alvorlig på havre, og fører til stans i høydetilveksten, og utvikling av et stort antall dvergaktige sideskudd, ofte bare noen centimeter høye, med korte, spadeformede blad, og små sterile aks.
Viruset blir spredt ved at sikader, særlig engsikade, som suger plantesaft fra bladene på infiserte planter, får i seg virus, og når de senere suger på friske planter, blir viruset overført. Overvintring av smittebærende sikader er avgjørende for spredningen av dvergskuddsykeviruset. Sykdommen er forholdsvis sjelden i Norge i dag fordi havre ikke lenger blir sådd om høsten som gjenlegg. Les mer i Store norske leksikon plantesykdommer korn